CELEX: 62019TN0787
Language: da
Date: 2019-11-13 00:00:00
Title: Sag T-787/19: Sag anlagt den 13. november 2019 – The Sage Group m.fl. mod Kommissionen

10.2.2020   
            
            
               DA
            
            
               Den Europæiske Unions Tidende
            
            
               C 45/75
            
         
      Sag anlagt den 13. november 2019 – The Sage Group m.fl. mod Kommissionen
      (Sag T-787/19)
      (2020/C 45/60)
      Processprog: engelsk
      
         Parter
      
      
         Sagsøgere: The Sage Group plc (Newcastle Upon Tyne, Det Forenede Kongerige), Sage Treasury Company Ltd (Newcastle Upon Tyne), Sage Irish Investments One Ltd (Newcastle Upon Tyne) og Sage Irish Investments Two Ltd (Newcastle Upon Tyne) (ved solicitor J. Lesar og K. Beal, QC)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse C(2019) 2526) Final af 2. april 2019 om Det Forenede Kongeriges statsstøtte (SA.44896) vedrørende skattefritagelse for koncernintern finansiering for kontrollerede udenlandske selskaber annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat otte anbringender.
      
                  1.
               
               
                  Første anbringende om, at Kommissionen foretog en urigtig anvendelse af artikel 107, stk. 1, TEUF og/eller anlagde et åbenbart urigtigt skøn ved valget af referenceramme med henblik på analysen af beskatningsordningen. Kommissionen skulle have behandlet referencerammen som Det Forenede Kongeriges selskabsskatteordning og ikke bare som selve ordningen for kontrollerede udenlandske selskaber.
               
            
                  2.
               
               
                  Andet anbringende om, at Kommissionen begik en retlig fejl ved anvendelsen af artikel 107, stk. 1, TEUF og/eller anlagde et åbenbart urigtigt skøn ved at tage en fejlagtig tilgang til ordningen for kontrollerede udenlandske selskaber. Kommissionen foretog i 124.-126. betragtning til den anfægtede afgørelse en urigtig behandling af bestemmelserne i kapitel 9 i del 9A i Taxation (International and Other Provisions) Act 2010 (skatteloven (internationale og andre bestemmelser) af 2010) som en form for undtagelse til den almindelige skat i denne dels kapitel 5.
               
            
                  3.
               
               
                  Tredje anbringende om, at Kommissionen begik en retlig fejl ved anvendelsen af artikel 107, stk. 1, TEUF, idet den i 127.-151. betragtning til den anfægtede afgørelse anførte, at kriteriet om selektivitet var opfyldt, idet virksomheder i sammenlignelige faktiske og retlige situationer blev behandlet forskelligt.
               
            
                  4.
               
               
                  Fjerde anbringende om, at 75 %-fritagelsen i henhold til section 371ID i Taxation (International and Other Provisions) Act 2010 er begrundet ved beskatningsordningens art og generelle opbygning.
               
            
                  5.
               
               
                  Femte anbringende om, at beskatningen af kontrollerede udenlandske selskaber, som opfylder de undtagelser, der er fastsat i det nævnte kapitel 9 samlet set, ville være en tilsidesættelse af sagsøgernes etableringsret i strid med artikel 49 TEUF.
               
            
                  6.
               
               
                  Sjette anbringende om, at der blev anlagt et åbenbart urigtigt skøn hvad angår 75 %-fritagelsen og de faste satser.
               
            
                  7.
               
               
                  Syvende anbringende om, at Kommissionens afgørelse ikke overholder generelle EU-retlige principper, som princippet om forbud mod forskelsbehandling og lighedsprincippet.
               
            
                  8.
               
               
                  Ottende anbringende om, at Kommissionen begik en retlig fejl ved at foretage en analog anvendelse af eller støtte sig uberettiget på Rådet direktiv (EU) 2016/1164, (1) som ikke fandt anvendelse ratione temporis.
               
            
         (1)  Rådets direktiv (EU) 2016/1164 af 12.7.2016 om regler til bekæmpelse af metoder til skatteundgåelse, der direkte indvirker på det indre markeds funktion (EUT 2016, L 193, s. 1).